Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9861

b) a személyzet tagjait valamint az utasokat bármely olyan időtartamra, amely alatt az általuk elfoglalt kabinban a légnyomás 620 hPa értéknél alacsonyabb. 4.3.8.2 A túlnyomásos kabinnal rendelkező repülőgép esetében a repülés végrehajtását ne kezdjék meg csak akkor, ha elegendő mennyiségű belélegzésre alkalmas oxigént biztosítottak, amely a túlnyomás megszűnése esetén, a repülés körülményeinek megfelelően ellátja a személyzet összes tagját valamint az utasokat bármely olyan időtartamra, amely alatt az általuk elfoglalt kabinban a légnyomás 700 hPa értéknél alacsonyabb. Ezen kívül, ha a repülőgépet olyan repülési magasságon üzemeltetik, amelyen az atmoszférikus légnyomás értéke 376 hPa-nál alacsonyabb vagy amelyen az atmoszférikus légnyomás értéke 376 hPa-nál magasabb, de a repülőgéppel négy percen belül nem lehet biztonságosan olyan magasságra süllyedni, amelyen az atmoszférikus légnyomás értéke 620 hPa-nak felel meg, az utaskabinban tartózkodó személyek részére legalább tíz percre elegendő oxigén készletet biztosítsanak. 4.4 Repülési eljárások 4.4.1 Repülőtér üzemeltetési minimum 4.4.1.1 A repülést ne folytassák a tervezett leszállási repülőtér felé csak abban az esetben, ha a rendelkezésre álló legújabb tájékoztatások azt jelzik, hogy az érkezés várható időpontjában az adott vagy legalább egy célállomás kitérő repülőtéren a leszállás a 4.2.7.1 pont előírásaiban meghatározott üzemeltetési minimum érték alapján végrehajtható. 4.4.1.2 A precíziós megközelítés esetében a műszeres megközelítést ne folytassák a külső marker adó (OM) navigációs ponton túl vagy nem precíziós megközelítés esetében a repülőtér feletti 300 méter (1000 láb) magasság alatt, kivéve ha a jelentett látástávolság vagy a meghatározó futópályamenti látástávolság érték (RVR) a megállapított minimum felett van. 2007/70/II. szám 4.4.1.3 Amennyiben precíziós megközelítés esetében a külső marker adó (OM) navigációs pont átrepülése után vagy nem precíziós megközelítés esetében a repülőtér feletti 300 méter (1000 láb) magasság alá történő süllyedésnél a jelentett látástávolság vagy a meghatározó futópályamenti látástávolság érték a megállapított minimum alá csökken, a megközelítés az elhatározási vagy a legalacsonyabb süllyedési magasságig folytatható. A repülőgép semmi esetre se folytassa a leszálláshoz történő megközelítését bármely repülőtérre azon a meghatározott ponton túl, amely után a repülőtérre megállapított repülőtér üzemeltetési minimum értéket megsértené. Megjegyzés: A meghatározó futópályamenti látástávolság érték az egy vagy több mérési helyről (földetérési terület, futópálya középpont, megállási terület) jelentett RVR értékeket jelenti, amelyeket az üzemeltetési minimum érték teljesítésének megállapítására használnak. Ahol RVR értéket alkalmaznak, a meghatározó futópályamenti látástávolság érték a földetérési területre vonatkozó RVR, kivéve ha a helyi előírások mást nem határoznak meg. 4.4.2 Időjárási megfigyelések Megjegyzés: A repülés végrehajtása során a légijármű fedélzetén történő időjárás megfigyelés, észlelés, feljegyzés valamint jelentés megfelelő eljárásait a 3. Annex, a PANS-ATM (Doc 4444) és a vonatkozó Körzeti Kiegészítő Eljárások (Doc 7030) tartalmazzák. 4.4.3 Repülésre veszélyes körülmények A repülésre veszélyes, az időjárási viszonyokkal kapcsolatostól eltérő, a repülés végrehajtása során tapasztalt egyéb körülményeket a lehető legrövidebb időn belül jelentsék az illetékes légiforgalmi állomásnak. A jelentések tartalmazzák a más légijárművek biztonságával kapcsolatos vagy kapcsolatba hozható részleteket is. 4.4.4 A hajózószemélyzet tagjai munkahelyeiken 4.4.4.1 Fel és leszállás – A pilótakabinban szolgálatra kijelölt valamennyi hajózószemélyzeti tag tartózkodjon szolgálati helyén. 4.4.4.2 Útvonalon – A pilótakabinban szolgálatra kijelölt valamennyi hajózószemélyzeti tag tartózkodjon szolgálati helyén, kivéve ha távolléte a repülőgép üzemeltetésével kapcsolatos feladatok elvégzése vagy fiziológiai okok miatt szükséges. 4.4.4.3 Biztonsági övek – A hajózószemélyzet valamennyi tagja szolgálati helyén tartsa biztonsági övét becsatolva. 4.4.4.4 Vállhevederekkel ellátott biztonsági övek – A fel és leszállási szakaszokban a hajózószemélyzet valamennyi repülőgépvezető ülést elfoglaló tagja vállhevederrel ellátott biztonsági övét tartsa becsatolva; a hajózószemélyzet többi tagja a fel és leszállási szakaszokban vállhevederrel ellátott biztonsági övét tartsa becsatolva, kivéve ha a vállhevederek akadályozzák őket feladataik végrehajtásában, amely esetben a vállhevedereket kikapcsolhatják, azonban a biztonsági öveket bekapcsolva kell tartaniuk. Megjegyzés: A vállhevederekkel ellátott biztonsági öv egymástól függetlenül használható vállhevederekből és biztonsági övből áll. 4.4.5 Oxigén használat 4.4.5.1 A repülőgép repülési közben történő biztonságos üzemeltetéséhez nélkülözhetetlen feladatokat ellátó összes hajózószemélyzeti tagja folyamatosan használja az oxigén légzőkészüléket, amikor ezt az uralkodó körülmények a 4.3.8.1 vagy 4.3.8.2 pontok előírásai alapján szükségessé teszik. 2007/70/II. szám 4.4.5.2 Olyan túlnyomásos kabinnal ellátott repülőgép esetében, amely azon tengerszint feletti magasság felett üzemel, amelyben az atmoszférikus nyomás 376 hPa értéknél alacsonyabb, az összes hajózószemélyzeti tag szolgálati helyén álljon rendelkezésre gyorsan igénybe vehető, zárt oxigén álarc (légzőmaszk), amely szükség esetén azonnal belégzésre alkalmas oxigént biztosít. 4.4.6 A túlnyomásos kabinnal felszerelt repülőgép utaskabin személyzeti tagjainak és utasainak védelme dehermetizáció – a túlnyomás megszűnése – esetén Ajánlás – Az utaskabin személyzeti tagok biztonságát úgy védjék, hogy azok az esetleges túlnyomás megszűnése esetében szükségessé váló vészsüllyedés alkalmával eszméletüket nagy valószínűséggel ne veszítsék el továbbá képesek maradjanak arra, hogy a vészhelyzetet követő stabilizált repülés folyamán az utasokat elsősegélyben részesítsék. Az utasok biztonságát olyan eszközökkel, berendezésekkel vagy üzemeltetési eljárásokkal védjék, amelyek nagy valószínűséggel biztosítják, hogy az utasok túlélik a túlnyomás megszűnése miatt fellépő oxigénhiány hatásait. Megjegyzés: Nem lehet előre megállapítani vagy feltételezni, hogy az utaskabin személyzet a túlnyomás megszűnése esetén szükségessé váló vészsüllyedés alkalmával mindig képes lesz segítséget nyújtani az utasoknak. 4.4.7 Repülés végrehajtása során alkalmazandó üzemeltetési utasítások A légiforgalmi szolgálati egységeknek benyújtott repülési terv megváltoztatását magába foglaló járatói üzemeltetési utasításokat, ha lehetséges még a repülőgépre történő továbbítás előtt egyeztessék az illetékes légiforgalmi szolgálati egységgel. Megjegyzés: Amennyiben a fent jelzett egyeztetés nem lehetséges, a kapott üzemeltetési utasítás nem mentesíti a repülőgépvezetőt az illetékes légiforgalmi szolgálati egység megfelelő engedélyének beszerzésével kapcsolatos felelőssége alól a repülési terv megváltoztatása előtt. 4.4.8 Műszerrepülési eljárások 4.4.8.1 A műszeres megközelítési és leszállási kategóriák alapján minden egyes műszeres futópályára vagy műszerrepülési szabályok szerint történő üzemeltetésre használt repülőtérre dolgozzanak ki egy vagy több műszeres megközelítési eljárást, amelyet az az állam hagyjon jóvá és tegyen közzé, amelynek területén a repülőtér elhelyezkedik. 4.4.8.2 A műszerrepülési szabályok szerint üzemelő összes repülőgép tartsa be azokat a műszerrepülési eljárásokat, amelyeket az az állam hagyott jóvá, amelynek területén a repülőtér elhelyezkedik.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes